Også 1982 ble et bra år for Knudsen på merittfronten. Han vant nok et NM-gull i klasse -110 kg, men måtte i kampen om kongepokalen gi tapt for Øystein Holt fra Tønsberg-Kameratene. Senere samme år ble han nok en gang nordisk mester i samme klasse, etter å ha satt ny personlig rekord sammenlagt med 360 kg. I det påfølgende VM i Ljubljana kom han på 10.-plass sammenlagt, etter å ha løftet 352,5 kg sammenlagt.